Արմեն Մարտիրոսյան (եռացատկորդ)

Արմեն Մարտիրոսյան (ծնվել է օգոստոսի 6, 1969, Լենինական, Հայկական ԽՍՀ), հայ եռացատկորդ։ Փակ մարզասրահում Եվրոպայի առաջնության բրոնզե մեդալակիր (1996), 1996 թվականի Ուսանողական խաղերի արծաթե մեդալակիր։ 1996 թվականի ամառային Օլիմպիական խաղերում զբաղեցրել է հինգերորդ տեղը, 2000 և 2004 թվականների ամառային Օլիմպիական խաղերի մասնակից տղամարդկանց եռացատկի մրցումներում։

Կենսագրություն 
Ծնվել է 1969 թվականին, Լենինականում (այժմ՝ Գյումրի)։

Մարզվել է Հայաստանի վաստակավոր մարզիչ Ռոբերտ Բենիամինի  Քարամյանի գլխավորությամբ։

1996 թվականին Ստոկհոլմում կայացած փակ մարզասրահում Եվրոպայի առաջնության բրոնզե մեդալակիր է։ Նրա անձնական ռեկորդը եռացատկում 17,41 մետր է (1998 թվականի հունիս, Գյումրի)։ Մարտիրոսյանի անձնական ռեկորդը փակ մարզասրահում 17,21 մետր է (1999 թվականի հունվարի 17, Երևան)։ Երկու արդյունքներն էլ Հայաստանի ռեկորդներ են։

Արմեն Մարտիրոսյանը մասնակցել է նաև հեռացատկի մրցումներին, սակայն էական հաջողություններ չի գրանցել։

Մարզական նվաճումներ

Ծանոթագրություններ

Արտաքին հղումներ 
 Արմեն Մարտիրոսյանի էջը Աթլետիկայի միջազգային ֆեդերացիայի կայքում
 Sports-Reference.com 
 Արմեն Մարտիրոսյանի էջը all-athletics.com կայքում

Հայ աթլետներ
Հայ հեռացատկորդներ
Հայ եռացատկորդներ